Sefii partidelor politice parlamentare au dreptul la coloana oficiala gratis, nu contra-cost, cum era pana acum. Pentru asta, trebuie doar sa depuna o cerere la conducerea SPP, potrivit unei legi votata marti de deputati.

Ideea apartine fostului Guvern Ponta si a fost transpusa intr-o ordonanta de urgenta publicata in Monitorul Oficial la mai putin de 48 de ore de la moartea politistului Bogdan Gigina. Acesta il escorta pe vicepremierul Gabriel Oprea, cercetat acum de DNA pentru abuz in serviciu.

Florin Iordache, vicepresedintele Camerei Deputatilor: "Cu 185 de voturi PENTRU, doua voturi IMPOTRIVA si patru ABTINERI, legea a fost adoptata."

Convinsi ca valul antipatiei romanilor fata de coloane oficiale s-a mai domolit, deputatii au decis ca liderii partidelor parlamentare pot cere gratis protectia celor de la Serviciul de Protectie si Paza.

Asadar, pot beneficia de lege Liviu Dragnea, seful PSD, co-presedintii PNL Alina Gorghiu si Vasile Blaga, liderul UNPR Gabriel Oprea, cel al UDMR Kelemen Hunor si Calin Popescu Tariceanu si Daniel Constantin, de la ALDE.

Interesant este ca Parlamentul a transformat in lege o Ordonanta de Urgenta a Cabinetului Ponta. Senatorii eliminasera articolul care da dreptul sefilor de partide sa ceara protectie SPP, insa deputatii au revenit la textul initial.

Scandalul coloanelor oficiale a izbucnit in octombrie, cand agentul de la rutiera Bogdan Gigina a murit intr-o groapa in timp ce ii deschidea calea vicepremierului de la acea vreme, Gabriel Oprea. Asfaltul era ud, iar politistul, pe motocicleta.

Gabriel Oprea, fost vicepremier al Romaniei: "Coloana s-a oprit, eu nu am stiut de ce, nu am vazut accidentul, nu stiam ca e vorba de accident, am vazut doar masina de politie din fata oprita si pe cei doi politisti coborand si alergand."

Explicatiile nu au multumit societatea civila, care i-a cerut insistent sa plece din Guvern. In paralel, Parchetul General a deschis o acheta, suspectandu-l pe demnitar ca a folosit abuziv coloana oficiala. Ulterior, ancheta a fost preluata de DNA. Anul acesta, Oprea ar fi facut peste 1.600 de drumuri in coloana oficiala, cam tot atatea cate au efectuat presedintele Iohannis si fostul premier Ponta.

Tot in octombrie, reprezentantii bisericii ortodoxe de la noi au recunoscut ca si Patriarhul Daniel este escortat in trafic, insa doar in cazurile unor intalniri oficiale.

Paradoxal, legea votata marti ii da dreptul si lui Gabriel Oprea, in calitate de sef al UNPR, sa ceara coloana oficiala.